Салалық білім және ғылым қызметкерлері

кәсіподағының Атқару комитеті

**Кәсіподақ органдары мен ұйымдарын ұйымдастырушылық**

**және кадрлық нығайту туралы**

 Кәсіподақ ұйымдарының қызметкерлердің әлеуметтік-еңбек құқықтары мен кәсіптік мүдделерін қорғау жөніндегі қызметінің тиімділігін арттыру салалық кәсіподақтың кәсіподақ органдары мен ұйымдарын ұйымдастырушылық және кадрлық нығайту жөніндегі жүйелі шараларды жүзеге асыруды талап етеді.

 Кәсіподақ кадрларымен жұмыстың негізгі принциптері Кәсіподақ Жарғысымен және Қазақстандық салалық білім және ғылым қызметкерлері кәсіподағының XIII және XIV съездерінің Бағдарламалық құжаттарымен анықталды.

 Жарғы ережелерін және Кәсіподақтың Бағдарламалық нұсқауларын іске асыра отырып, Салалық Кеңес пен мүшелік ұйымдар кәсіподақ ұйымдарын ұйымдастырушылық және кадрлық нығайту жөнінде белгілі бір шараларды жүзеге асырады. Жарғы Ережелерін іске асыру мақсатында және кәсіподақ ұйымдарын басқару үшін жергілікті құқықтық актілер және Қазақстандық салалық білім және ғылым қызметкерлері кәсіподағы қызметінің негізгі бағыттары бойынша соның ішінде кәсіподақ ұйымдарының ұйымдастырушылық, ақпараттық, қаржы қызметі, жастар саясаты бойынша әдістемелік нұсқаулықтар әзірленіп бекітілді.

 Облыстық және аумақтық ұйымдарда кәсіподақ органдары басшыларының кадрлар резерві құрылды: мүшелік ұйымдар төрағалары лауазымының резервіндегі орташа жас 46 жас болса, аудандық және қалалық кәсіподақ комитеттерінің төрағалары – 43,8 жасты құрайды. Мүшелік ұйымдармен ұсынылған мәліметтер бойынша салалық кәсіподақта соңғы 5 жылда кәсіподақ оқуының барлық нысандарымен 70 мыңнан астам адам қамтылды, соның ішінде кәсіподақ ұйымдарының төрағалары – 12 374, кәсіподақ активі – 22 331, кәсіподақ мүшелері – 35 523 адам. 2017-2019 ж.ж. ішінде кәсіподақтың Салалық Кеңесінің оқу семинарларында кәсіподақтың құқықтық инспекторлары, техникалық инспекторлары, бас бухгалтерлері, мүшелік ұйымдардың ұйымдастырушылық және кадрлық жұмыс жөніндегі бас мамандары оқытылды.

 Салалық кәсіподақтың ұйымдастырушылық және кадрлық жұмыс жөніндегі қызметі жастар кеңестерінің жұмысымен және іс-шараларымен тығыз байланысты. Соңғы жылдары жастар кеңестері қатарынан кәсіподақ қызметкерлері мен белсенділері кәсіподақтың алқалы органдарының құрамдарына сайланып, кәсіподақтың мүшелік ұйымдары мен Салалық Кеңестің басқарушы лауазымдарына ұсынылды.

 Бірыңғай кадрлық саясатты іске асыру және кәсіподақ органдарын ұйымдастырушылық-кадрлық нығайту мақсатында, 2014 жылғы 14 қарашада кәсіподақтың Атқару комитетінің «Кәсіподақтың мүшелік ұйымдарының типтік штатын бекіту туралы» Қаулысы қабылданды. Көптеген мүшелік ұйымдар осы Қаулыны орындай отырып, кәсіподақ органдарын білікті заңгер кадрлармен нығайту жөнінде маңызды жұмыс жүргізді, бұл салалық кәсіподақта, облыстық және аумақтық ұйымдарда құқықтық қызметті құруға, еңбек заінамасын қадағалауға қоғамдық бақылау жұмысының тиімділігін арттыруға септігін тигізді. Қазіргі уақытта мүшелік ұйымдардың құқықтық қызмет жұмыскерлерінің саны 2014 жылмен салыстырғанда 2 есеге дейін өсіп, 38 штаттық заңгерді құрап отыр.

 Аппараттың кадрлық жұмысын нығайту қажеттілігін ескере отырып, Кәсіподақтың Атқару комитеті кәсіподақтың Салалық Кеңесінің құрылымында ұйымдастырушылық-кадрлық және әлеуметтік-құқықтық жұмыс бөлімдерін құру туралы шешім қабылдады.

 Сондай-ақ, жұмыстың бұл саласында бірқатар кемшіліктер мен шешілмеген мәселелер де бар. Барлық бірдей мүшелік ұйымдарда кәсіподақ органдарын білікті маман кадрлармен жасақтау жөнінде мақсатты бағытталған жұмыс жүргізілмейді, бұл кәсіподақ ұйымдарының қызметкерлерді әлеуметтік, құқықтық қорғау, кәсіподақ ұйымдарының ұйымдастырушылық қызметін нығайту жөніндегі қызметінің тиімділігін арттыруға септігін тигізбейді.

 Батыс-Қазақстан облыстық кәсіподақ ұйымының аудандық комитеттері мен Орал қалалық кәсіподақ комитетінде штаттық қызметкерлермен гығайту мәселесі ұзақ уақыт бойы шешімін таппай отыр. Қазіргі таңда облыста аудандық, қалалық кәсіподақ комитеттері төрағаларының міндеттері қатардағы кәсіподақ белсенділеріне жүктелгендіктен, облыстық кәсіподақ ұйымының аталған құрылымдарының жұмыс тиімділігін арттыруға, аудандық және қалалық кәсіподақ комитеттеріне жүктелген жарғылық ережелерді іске асыру жөніндегі ұйымдастырушылық шараларды өткізуге септігін тигізбейді.

 2020 жылғы 1 қаңтардағы жағдай бойынша кәсіподақ ұйымдарының статистикалық есептілігіне сәйкес Қостанай облыстық, Алматы және Шымкент қалалық кәсіподақ ұйымдарының аппараттары штаттық құқықтық инспекторлармен қамтылмаған.

 Соңғы кезде кәсіподақтың салалық Кеңесі жұмыс берушілердің білім саласы ұйымдарында еңбекті қорғау және қауіпсіздік техникасы жөніндегі заңнаманы қадағалауына қоғамдық бақылау тиімділігін арттыру, Кәсіподақтың техникалық еңбек инспекциясының қызметін жетілдіру жөнінде бірқатар нақты шаралар қабылдады. Дегенмен, бекітілген типтік штаттармен мүшелік ұйымдарда еңбекті қорғау және еңбек қауіпсіздігі мәселелері бойынша бас мамандардың лауазымы көзделгеніне қарамастан, көптеген облыстық және аумақтық ұйымдар еңбекті қорғау жөніндегі мамандармен жабдықталмаған.

 Алматы қалалық кәсіподақ комитетінде ұйымдастырушылық және кадрлық нығайту жұмысы қанағаттанарлықтай жүргізілмейді. Қалалық комитет құрылған күнінен бастап (2015 жылғы қараша) қалалық кәсіподақ ұйымын ұйымдастырушылық, қаржылық және кадрлық нығайту жөнінде шаралар қабылдаған жоқ. Қазіргі уақытта қалалық кәсіподақ комитетінің аппаратында бар болғаны бір босатылған кәсіподақ қызметкер – қалалық комитет төрағасы жұмыс жасайды, штаттық қызметкерлер – құқықтық қызметкер, ұйымдастырушылық жұмыс, әлеуметтік-экономикалық қорғау және кәсіподақ қызметінің басқа бағыттары жөніндегі мамандар жоқ, кәсіподақ ұйымы бухгалтерінің міндеті басқа ұйымның қаржы қызметкеріне жүктелген.

2020 жылғы 12 маусымда «Қазақстандық салалық білім және ғылым қызметкерлері кәсіптік одағының Атырау облыстық ұйымы» ҚБ штаттық бірліктерді қысқарту туралы шешім қабылдады: төраға орынбасары, бас бухгалтер, 0,5 ставкалы ұйымдастыру жұмысы жөніндегі бас маман. Қабылданған бұл шешім зиянды, Кәсіподақтың басқарушы органдарының кадрлық саясат жөніндегі қабылдаған қаулысына қайшы екені айғақ, Облыстық Кеңестің ұйымдастырушылық және үйлестірушілік рөлін төмендетуге әкеліп соғады, кәсіподақ ұйымы қызметінің қаржылық бағытындағы сапасын төмендетеді.

 Көптеген мүшелік ұйымдар кәсіподақ органдарын штаттық кәсіподақ қызметкерлерімен жасақтау жөніндегі жұмыстағы кемшіліктерін кәсіподақ бюджетінің жетіспеушілігімен түсіндіреді. Алайда, мұндай ұстаным әрқашан дұрыс бола бермейді.

Бұл фактілердің барлығы кәсіподақ ұйымдарының кәсіподақ қызметінің басымдықтарын қайта қарау қажеттігін дәлелдейді, олардың жұмысының негізгі бағыты жарғылық мақсаттар мен міндеттерді іске асыру– қызметкерлерді құқықтық және әлеуметтік қорғау болуы тиіс.

Жекелеген мүшелік ұйымдарда штаттық кестені әзірлеу кезінде тиімсіз тәсілге жол берілген.

**Салалық Кеңестің ұйымдастырушылық**

**және кадрлық жұмыс бөлімі**